钦定古今图书集成/明伦汇编/交谊典/第038卷 > 邵二泉集 > 《复吴次尾》张自超
## 钦定古今图书集成/明伦汇编/交谊典/第038卷 > 邵二泉集 > 《复吴次尾》张自超

兄数趣弟晤黄石斋，弟坚不往，盖私有所见，非固也。
石斋出狱次白门，倦揖客，遇阍者持刺入，不辨名刺
为谁，辄饰词拒之。弟因叹石斋“接人不诚，处事不详，
异时必不能为贤宰相。客何必绝，问客何许人耳。使
客胜己致之，恐不来见；即同己，不必不与见。惟此类
则远之可也。”弟乡者数见杨机部，未尝一见石斋，度
其人不足与深言，虽见无益。兄后先见石斋，不审议
论果有助于兄否？石斋以文章气节高天下，天下翕
然称之。独弟彊项如此，不知者鲜不笑且怪，幸兄知
我耳

《赠郭桐庐出谿口见候》，余既未至，郭仍进村维舟久之，郭生方至　　　　　　。梁任昉

朝发富春渚，蓄意忍相思。涿令行春返，冠盖溢川坻。
望久方来萃，悲懽不自持。沧江路穷此，湍险方自兹。
叠嶂易成响，重以夜猿悲。客心幸自弭，中道遇心期。
亲好自斯绝，孤游从此辞。